b'\n_START_ARTICLE_\nLusiper\n_START_PARAGRAPH_\nSi Lusiper ay isang pangalang kalimitang ibinibigay kay Satanas sa pananampalatayang Kristiyano dahil sa isang partikular na paliwanag at pagkakaunawang nabanggit sa Aklat ng Isaiah ng Bibliya.  Sa mas tuwirang pagtukoy, sinasabing ito ang dating pangalan ni Satanas bago palayasin mula sa kaharian ng langit.  Naging singkahulugan din ito ng demonyo at diyablo.  Nangangahulugan ang mismong pangalang Satanas ng katunggali o adbersaryo.\n_START_SECTION_\nSa Bibliya\n_START_PARAGRAPH_\nLusiper sa Biblia Sacra Vulgata:\n_START_SECTION_\nSa tradisyon\n_START_PARAGRAPH_\nSi Satanas, o Lusiper, ang kalaban ng Diyos na may nais na wasakin ang lahat ng mga nilikha ng Diyos.  Tinatawag din si Satanas bilang ang "isang masama", ang "prinsipe ng mundong ito" (ng lupa o daigdig na kinaroroonan ng tao), at bilang "ang diyos ng kapanahunang ito". Siya ang nagdala ng kasamaan sa mundo at nilarawan bilang isang "sinungaling, mapangwasak, at mapanlusob" ng mga tao ng Diyos.\n_START_SECTION_\nSatan sa Bagong Tipan\n_START_PARAGRAPH_\nSa Lukas 10:18, bilang pagtukoy sa Isaiah 14:12, isang itong pahiwatig na sumasagisag kay Satanas, na bumagsak sa anyo ng isang lintik (o kidlat) mula sa kalangitan.  Kaugnay kay Hesus, dumating si Hesus sa mundo upang muling baguhin ang mga ginuho ni Satanas.  Sinubok ni Satanas na pigilan si Hesus ngunit, dahil sa si Hesus ang Anak ng Diyos, naging mas makapangyarihan si Hesus kaysa kay Satanas.  Bilang pangaral sa Kristiyanismo, matatanggihan at maiiwasan ng mga tagasunod ni Hesus si Satanas sa pamamagitan ng paghiling sa kapangyarihan ni Hesus at ng Diyos.  Darating ang araw na lubos na magtatagumpay ang Diyos sa ibabaw ni Satanas.\n_START_SECTION_\nSa astronomiya\n_START_PARAGRAPH_\nIto rin ang pangalan ng planetang Venus kapag lumilitaw bilang "bituin ng umaga."'